**ЎЗБЕКИСТОН РЕСПУБЛИКАСИ ОЛИЙ ВА ЎРТА МАХСУС**

 **ТАЪЛИМ ВАЗИРЛИГИ**

**АЛИШЕР НАВОИЙ НОМИДАГИ ТОШКЕНТ ДАВЛАТ ЎЗБЕК ТИЛИ**

 **ВА АДАБИЁТИ УНИВЕРСИТЕТИ**

**“ТАСДИҚЛАЙМАН”**

 Алишер Навоий

 номидаги Тошкент давлат

ўзбек тили ва адабиёти

университети ректори

Ш. Сирожиддинов

\_\_\_\_\_\_\_\_\_\_\_\_\_\_\_\_\_\_

 “\_\_\_” \_\_\_\_\_\_\_\_2017 йил

**Таянч докторантурага**

**кириш учун инглиз ва немис тили фанидан**

**имтиҳон топширувчилар учун**

**дастур**

**ТОШКЕНТ – 2017**

Ушбу дастур Алишер Навоий номидаги Тошкент давлат ўзбек тили ва адабиёти университети Кенгашида кўриб чиқилди ва тасдиқланди. ( 2017 йил \_\_\_\_\_\_\_\_\_\_\_\_\_\_\_\_\_ 3-сонли баённома).

**Тузувчилар: ф.ф.н., доцентлар Н.З.Нормуродова, Г.Кенжаева**

**Кириш**

Ўзбекистан Республикаси Биринчи Президенти И. Каримов ўзининг “Баркамол авлод – Ўзбекистон тараққиётининг пойдевори” номли китобида чет тилини ўргaниш ва унинг ўргатиш методларини такомиллаштириш хасида куйидагиларни айтиб утади. “Ҳозирги пайтда хорижий тилларни ўрганиш ва ўргатишга юртимизда катта аҳамият берилмокда. Бу ҳам, албатта, бежиз эмас. Бугун жаҳон ҳамжамиятидан ўзига муносиб ўрин эгаллашга интилаётган мамлакатимиз учун, чет эллик шерикларимиз билан ҳамжиҳатликда, ҳамкорликда ўз буюк келажагини кўраётган халқимиз учун хорижий тилларни мукаммал билишнинг аҳамиятини баҳолашнинг ҳожати йўқдир[[1]](#footnote-1)”. Аммо шунга алоҳида урғу беришимиз зарурки, чет тилларни ўрганиш билан бирга она тилини ҳам эсдан чиқармаслик лозим. Ўз фикрини мутлақо мустақил, чет тили ва она тилида равон, қисқа ва лўнда ифода эта оладиган юқори малакали мутахассисларни тайёрлаш, олдимизда турган энг муҳим вазифалардан биридир. Юкори малакали илмий-педагогик кадрларни тайёрлашда таянч докторантурага кирувчилар учун дастур тузиш ҳозирги куннинг долзарб масалаларидан биридир. Чет тиллари бўйича назарий билимга эга бўлган ва мустақил фикр юритиш кўникмаларини ҳосил қилишда дастурнинг аҳамияти каттадир. Дастур замонавий илмий изланишлар, долзарб муаммоларга бағишланган саволларни ўз ичига олади.

**Тил компетенцияси:**

а)лексик компетенсия: мавзуларга оид лексикани ва соҳага оид атамаларни илмий даражада ривожлантира олиш; сўз ясаш моделлари асосида сўзлар ҳосил қила олиш;

б) грамматик компетенсия: ихтисослашган матнлардаги (масалан, тилшунослик ёки таржимага оид) грамматик структураларни қўллай билиш; артиклни илмий услубда тўғри қўллай билиш; турли матнларнинг лингвистик ёки дискурс таҳлилини қила олиш.

**Тинглаб тушуниш:**

* ўз мутахассислик соҳаларига оид бўлмаган абстракт ва мураккаб мавзулардаги кенг кўламли нутқларнинг айрим жиҳатларини ойдинлаштириб олиш зарурати туғилса, айниқса сўзловчининг талаффузи ноаниқ ёки тил диалекти нотаниш бўлган ҳолларда ҳам тушуна олиш;
* кенг кўламдаги идиоматик ва оғзаки нутқ ибораларини фарқлай олиш ва ижтимоий муҳитга мос тарзда тилнинг ўзгариш хусусиятини тушуна олиш;
* кенг кўламли нутқларни аниқ тузилмаган ҳолларида ҳам тушуниш ва улардаги очиқ ойдин ва яширин фикрларни ҳам етарли даражада англай олиш;
* муҳокама ва дебатлардаги асосий ва бошқа иштирокчилар ўртасидаги мураккаб мулоқотни, мавзулар бирмунча мавҳум ёки нотаниш бўлган ҳолларда ҳам, осонлик билан тушунган равишда кузата олиш;
* кенг қамровли, тилнинг айрим ностандарт ишлатилиш ҳолларини ҳам ўз ичига олган аудио тасма ва ахборот материалларини тушуна олиш ва сўзловчилар ўртасидаги бирмунча яширин қарашлар ва муносабатлар, кичик деталларнинг ҳам муҳим жиҳатларини аниқлай олиш;
* филмларни сленг ва идиоматик ибораларнинг ишлатилиш ҳолларининиг аксар қисмини тушунган ҳолда кузата олиш;
* сифат жиҳатдан бирмунча ёмон, овоз эшитилиши ноаниқроқ бўлган оммавий эълонлардан (масалан, темир йўл вокзали, спорт майдончасидаги эълонлар) тегишли маълумот ола билиш.

**Гапириш:**

***Диалог***

* илмий ва соҳага оид конференция, давра суҳбатлари, мунозара (жонли ёки воситали) ларда мулоқотни бошлаш, олиб бориш ва якунлай билиш;
* фикрларни аниқ ифодалаган ҳолда муҳокамаларда фаол қатнаша олиш;
* вазиятга мос тарзда тилни мослаштира олиш;
* ўз расмий нуқтаи назарини ишонч билан илгари сурган ҳолда қарши томоннинг бир қатор мураккаб савол ва шарҳларига мос равишда равон ва спонтан тарзда жавоб бера олиш;
* семинар ва муҳокамаларда сўраш, ойдинлик киритиш, нутқни бўлиш ва тўлдириш стратегияларини мос равишда қўллай олиш.

***Монолог***

* соҳага оид мавзулар бўйича презентатсия ва маърузалар қила олиш;
* объект, субъект, вазият ва ҳодисаларни батафсил тасвирлай олиш;
* маъруза, муҳокама ёки мақолага тўғри ва равон тарзда хулоса қила олиш;
* илмий нуқтаи назар ёки фикрни ривожлантириш, далиллар келтириш орқали асослай олиш.

**2. Имтиҳоннинг тузилиши:**

1. Мутахассислик бўйича матнни ўқиш, таржима қилиш гапириб бериш

2. Газета мақоласининг асосий мазмунини сўзлаб бериш

3. Илмий иш бўйича суҳбат

**З.Кириш имтиҳонининг асосий талаблари**

Инглиз ва немис тилининг морфологик тузилиши ва товуш тизими;

* ўрганилаётган тилдан ущггиш олиб борилаётган тилга таржима амалиёти спецификаси ва стилистик хусусиятлари, меъёрий грамматика асосларини билиши;
* мулоқотнинг оғзаки ва ёзма турларини билиши;
* хорижий тилларда фикрни лисоний ифода қилиш усуллари ва уларнинг нутқ; оғзаки ва ёзма шаклларида қўлланилиши қонуниятлари;
* нутқнинг диалогик ва монологик шакллари ҳақида тасаввурга эга бўлиши;
* тилнинг замонавий ҳолати тавсифи, ёзув, графика, орфография, пунктуация, лексик-грамматик туркумлар, сўз тузилиши, бошқа тиллардан сўз кириб келишининг умумий тарихини;
* содда ва қўшма гаплар, сўз бирикмалари синтаксиси, лексика ва ёзма нутқ, диалектик лексиканинг асосий хусусиятлари;
* инглиз ва немис тилида сўзловчи шахсларнинг кенг таркалган кундалик ва касбий вазиятларда сўзлаган нутқни тушуна олиши: эшитилаётган матнлардан (радио, телевидение, видеокассеталар) ҳамда илмий матнларни тушуна олиш ва улардан ўзи учун зарур бўлган ахборотни ола билиши;
* матнларни лингвистик жиҳатдан таҳлил қилиш, турли жанрга оид матнларни чет тилидан она тилига ва она тилидан чет тилига оғзаки ва ёзма таржима қила олиши;
* лисоний ва ўлкашуносликка алоқадор билимларни кенгайтириш ва чуқурлаштириш, коммуникатив кўникмаларини фаоллаштириш учун замонавий информацион технологиялардан фойдаланиши;
* асосий ўрганилаётган чет тилдаги ҳозирги адабий шаклида турли хил мураккабликдаги матнларнинг ёзма таржима килиш;
* ўрганилаётган тилда хорижий мутахассислар билан касбий ва маиший вазиятларда жонли мулоқот олиб бориши;
* ҳар хил мавзу ва матнларни ўқитиш олиб борилаётган тилга суҳбат, нутқ ва маърузаларни оғзаки изчил таржима қила олиши;
* янги информацион технологиялардан касбга йўналтирилган мақсадларда фойдалана олиши талаб этилади ;
* кирувчилар ҳозирги замон инглиз ва немис тили талаффузнинг устивор йўналишларини билиши, сегментал ва супрасегментал фонетик ва фонологик хатоларни аниқлаши, уларни аниқлаш усуллари, ҳамда улардан ҳоли бўлиш омилларини билиши.

Талаффуз аспекти: талаффузнинг тўрт механизми: куч, тебратувчи, резонаторли ҳамда тусик; хосил килувчи нутқ органлари, уларнинг нутқ товушини ҳосил қилишидаги аҳамияти ва вазифалари: унли товушлари талаффузларининг таснифи ва муаммоларини билиши керак.

* мутахассислиги буйича асл нусхадаги матнни укиш, луғат ёрдамида ёзма ёки оғзаки таржима қилиш: 1500 нашр. Тайёрланиш вақти - 45 дақиқа назорат тури - матнни бирорта қисмини овоз чиқариб ўқиш, ёзма таржимани текшириш.
* ўқилган матнни асосий мазмунини ўзининг актив вокабуляри асосида сўзлаб бериш.
* ижтимоий сиёсий соҳага бағишланган матнни луғатсиз ўқиб уни асосий мазмунини инглиз ва немис тилида сўзлаб бериш ва ижтимоий сиёсий мавзуда суҳбатлашиш (нашр белгисининг сони 1500).

Тайёрланиш вақти - 15 дақиқа.

**4. Таянч докторантурага кирувчиларнинг илмий ишига боғлиқ саволлар бўйича суҳбатда қуйидагилар талаб этилади.**

**1.** Диссертациянинг мавзуси, мақсад вазифалари

2. Диссертация мавзусининг долзарблиги

3. Диссертациядаги кутиладиган янгиликлар

4. Диссертация мавзусининг ўрганилиш даражаси

5. Диссертациянинг тузилиши. Ҳар бир бобнинг таснифи

6. Диссертация бўйича чоп этилган мақолалар ҳакида маълумот бериш

7. Диссертация буйича эришиладиган натижалар

**Библиография**

1. Fried-Booth D.L. Resource Books for Teachers: Project work. – Oxford: Oxford University Press, 1986
2. Graham Palmer. Reading extra. Cambridge University Press, 2004
3. Graham Palmer. Listening extra. Cambridge University Press, 2004
4. Graham Palmer. Speaking extra. Cambridge University Press, 2004
5. Malcolm Mann, Steve Taylore-Knowles. Destination B2. Macmillan Publisher Limited, 2012. 258pp.
6. McCarthy, M and O’Dell, F. (1999) *English Vocabulary in Use-Elementary*. Cambridge:CUP
7. McCarthy, M and O’Dell, F. (1999) *English Vocabulary in Use-Pre-intermediate* . Cambridge:CUP
8. Virginia Evans, Jenny Dooley. Enterprise 3. Express Publishing, 2002. 155pp.
9. Virginia Evans, Jenny Doley. Mission: FCE 1. Express publishing, 1996
10. Robinson C., Parker H. Themes for Listening and Speaking. – Liverpool: University of Liverpool Press, 1992.

11. Абдуазизов А.А., Дўстбобоева Д.У., Раҳмонбердиева У.Х. Асқарова М.А., Қамбаров Н.М., Инглиз ва немис тили амалий фонетикаси. – Т., "Ўқитувчи", 1992.

12. Давидов М.В. Пособие по интонации английского языка. – М., 1975.

13. Антипова А.М. Фоностилистика английского языка. – М., 1985.

14. Мўминов О., Қўлдошев А, Хошимов У. Инглиз ва немис тили дарслиги. – Т., 2005.

15. Gordon V., Krylova V. A Modem English Grammar. – Moscow. 1980.

16. Jones D. An Outline of English Phonetics. – Cambridge, 1956.

14. Jones D. Everyman’s English Pronouncing Dictionary. M. 1963. New Edition.

**Баҳолаш мезонлари**

Кириш синови оғзаки равишда ўтказилиши белгиланган бўлиб, 100 баллик мезон асосида баҳоланади.

Ҳар қайси саволга жавоби қуйидагича баҳоланади:

|  |  |
| --- | --- |
| **Ҳар бир савол учун балл** | **Жавобга қўйиладиган талаблар** |
| 86-100 | Қўйилган саволга тўлиқ жавоб берган.Назарий жиҳатларини ёритишда хатолик ва чалкашликка йўл қўйилмаган.Мустақил равишда мушоҳада юритиб баён этилган.Амалий мисоллар билан асослаб баён этилган.Хулосани тўғри шакллантирган.Фикрлар эркин баён этилган. |
| 71-85 | Саволнинг моҳиятини тушунган.Жавобни ёритиб бера олган.Амалий мисоллар келтирилган.Тасаввурга эга.Қисқача хулоса берган.Фикрларни содда баён этган.  |
| 55-70 | Савол моҳиятини тушунган.Жавоб ёритилган, қисқа шаклда.Мисоллар билан асосланмаган.Хулоса қилинган. |
| 0-54 | Саволнинг айрим элементларигина ёритилган, ёки умуман ёритилмаган.Савол бўйича аниқ тасаввурга эга эмас. |

1. Каримов И.А. Баркамол авлод – Ўзбекистон тараққиётининг пойдевори. – Тошкент, 1998. 8-9 бетлар. [↑](#footnote-ref-1)